Ecevît Pîrogluyo ke Sirbîstan de tepişîyeno û Tirkîya wazena ke ci rê bêro teslîmkerdene. Seba Pîrogluyî şaristanê Bernî yê Swîsre de serkêşîya Yewîya Hêzî ya Demokratîke ya Ewropa (ADGB) de  çalakîyêke ameye kerdene.
Çalakîye de sîyasetmedar Necdet Atalayî qisey kerd û pare kerd ke Pîrogluyî seba ke têkoşînê Gezî û Rojawanî de cagirewto ci rê teda yena kerdene.
Nameyê ADGByî ser o zî Tuncay Yilmazî qisey kerd û ard ziwan ke Pîrogluyî seba şaranê Tirkîya û kurdan têkoşînê şorişî kerdo û nêbo ke bêro teslîmkerdene. Yilmazî vat ke tepişîyayîşê Pîrogluyî huqûqî nîyo û ganî o cade bêro veradayene.
